Diari Oficial de la Generalitat Valenciana


Sumari del DOGV 6033, del 11-06-2009 (2009/6655)

Notificació a Martí Rent Xàtiva. Expedient número COIJAT/2008/98/46.
--------------------------------------------------------------------

### Dades del document

Número de DOGV
:   6033

Data del DOGV
:   11-06-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/6655


Data del document
:   26-05-2009

Organisme emissor
:   Conselleria d'Indústria, Comerç i Innovació

Tipus de document
:   Edicte

Notificació a Martí Rent Xàtiva. Expedient número COIJAT/2008/98/46. [2009/6655]  
Per haver-ho acordat així el president de la Junta Arbitral de Consum de la Comunitat Valenciana en l'expedient arbitral COIJAT/2008/98/46, a l'empara del que disposen els articles 58 i 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, es procedix a notificar a l'interessat que a continuació s'indica el laude arbitral dictat en el mencionat expedient, mitjançant el present edicte:  
Interessat: Martí Rent Xàtiva  
Últim domicili conegut: carretera de la Llosa de Ranes, s/n (46662 Xàtiva)  
Expedient: COIJAT/2008/98/46  
Laude de data 1 de desembre de 2008 que es dicta a València, en els següents termes: «S'estima parcialment, per raó de la quantia, la pretensió de Jordi Cerdá Mompó enfront de Martí Rent Xàtiva en entendre este col·legi arbitral que, atés que no ha quedat acreditat pel reclamant el pagament en metàl·lic que diu haver efectuat, sinó que només ha quedat acreditat que mitjançant targeta de crèdit se li va retenir en concepte de fiança la quantitat de 380 euros, dels quals posteriorment se li va tornar únicament la quantitat de 13,54 euros, i com que ha quedat acreditat, així mateix, que el reclamant va tornar la furgoneta amb el combustible necessari, este col·legi arbitral considera que de la quantitat fiançada han de descomptar-se les úniques despeses que es consideren pertinents, és a dir; 3 dies de lloguer a raó de 45 euros per dia i la reposició de l'embellidor del para-xocs a raó de 35 euros, sense que puga considerar-se cap altra despesa justificada més. Per la qual cosa, l'empresa reclamada Martí Rent Xàtiva hauria d'haver tornat al reclamant la quantitat de 210 euros.   
Com que l'esmentada mercantil ha tornat únicament 13,54 euros, haurà de reintegrar al Sr. Cerdá la diferència entre estes dues últimes quantitats, és a dir; 196,46 euros. Esta quantitat s'haurà de depositar en la seu de la Junta Arbitral de Consum en un termini de 10 dies comptats des de l'endemà de la notificació del present laude.»  
L'indicat laude té caràcter vinculant i executiu i és eficaç des del dia de la notificació.  
Cosa que es fa saber a l'interessat-reclamat als efectes oportuns i previstos en el Reial Decret 636/1993, de 3 de maig, pel qual es regula el Sistema Arbitral de Consum; i en la Llei 60/2003, de 23 de desembre, d'Arbitratge, i se li comunica que dins dels deu dies següents a la notificació del laude podrà demanar al col·legi arbitral correcció, aclariment o complement del laude, de conformitat amb el que s'ha disposat en l'article 39. Contra el laude és possible l'acció d'anul·lació que s'haurà de presentar davant l'Audiència Provincial en el termini dels dos mesos següents a la notificació o a l'aclariment a què fa referència l'article 39 de la Llei d'Arbitratge, d'acord amb el que s'ha establit en l'article 40 i següents de la Llei d'Arbitratge 60/2003.  
I perquè servisca de notificació a l'interessat consignat anteriorment s'expedix el present edicte.  
València, 26 de maig de 2009.- El president de la Junta Arbitral: Luis Abellán Tolosa.